**Oliy taʼlim, fan va innovatsiyalar vazirligida 2024-yil 3-chorak uchun korrupsiyaga qarshi kurashish tizimining amal qilishi haqida**

**UMUMIY HISOBOT**

**I. Vazirlikda Korrupsiyaga qarshi chora-tadbirlar dasturi bajarilgani toʻgʻrisida umumiy axborot**

Oʻzbekiston Respublikasi Prezidentining Farmon va Qarorlarida belgilangan vazifalar, shuningdek, Oʻzbekiston Respublikasi Korrupsiyaga qarshi kurashish Milliy kengashi topshiriqlari ijrosi yuzasidan vazirlikda tizimli ishlar olib borilmoqda.

Jumladan, Oʻzbekiston Respublikasi Prezidentining “Oʻzbekiston Respublikasining “Manfaatlar toʻqnashuvi toʻgʻrisida”gi Qonuni ijrosini samarali tashkil etish chora-tadbirlari toʻgʻrisida” 2024-yil 5-iyundagi PQ-210-son Qarorida belgilangan vazifalar ijrosini taʼminlash maqsadida, vazirlikning 2024-yil 13-iyundagi “Oʻzbekiston Respublikasining “Manfaatlar toʻqnashuvi toʻgʻrisida”gi Qonuni
va Oʻzbekiston Respublikasi Prezidentining 2024-yil 5-iyundagi PQ-210-son qarori ijrosini taʼminlash toʻgʻrisida”gi 210-son buyrugʻi imzolandi.

Ushbu buyruq ilovalari bilan “Oʻzbekiston Respublikasi Prezidentining “Oʻzbekiston Respublikasining “Manfaatlar toʻqnashuvi toʻgʻrisida”gi Qonuni ijrosini samarali tashkil etish chora-tadbirlari toʻgʻrisida”gi 2024-yil 5-iyundagi PQ-210-son qarorida belgilangan vazifalarning ijrosini taʼminlash yuzasidan nazorat-reja”
va “Oʻzbekiston Respublikasining “Manfaatlar toʻqnashuvi toʻgʻrisida”gi 2024-yil
5-iyundagi OʻRQ-931-son Qonunini amalga oshirish boʻyicha Oʻzbekiston Respublikasi Bosh vaziri tomonidan tasdiqlangan tadbirlar rejasida belgilangan vazifalarning ijrosini amalga oshirish boʻyicha chora-tadbirlar rejasi” tasdiqlandi hamda ijroga qaratildi.

Shuningdek, Oʻzbekiston Respublikasi Prezidentining “Aholi va davlat xizmatchilarining korrupsiyaga qarshi kurashish sohasidagi bilimlarini oshirish tizimini joriy qilish chora-tadbirlari to‘gʻrisida” 2024-yil 21-iyundagi PQ-228-son Qarorida belgilangan vazifalar ijrosini taʼminlash maqsadida, vazirlikning 2024-yil
3-iyuldagi 03-23-143-son “Oʻzbekiston Respublikasi Prezidentining “Aholi va davlat xizmatchilarining korrupsiyaga qarshi kurashish sohasidagi bilimlarini uzluksiz oshirish tizimini joriy qilish chora-tadbirlari toʻgʻrisida” 2024-yil 21-iyundagi
PQ-228-son qarorida belgilangan vazifalarning ijrosini taʼminlash yuzasidan nazorat-reja”si tasdiqlandi va ijroga qaratildi.

Yuqoridagi Qaror asosida o‘rnatilgan tartibga ko‘ra, vazirlik xodimlari ishga qabul qilinganidan soʻng uch oy ichida Korrupsiyaga qarshi kurashish virtual akademiyasining maxsus oʻquv kurslaridan oʻtadi va keyinchalik har uch yilda kamida bir marta malaka oshirib borishadi.

Bundan tashqari, Oʻzbekiston Respublikasi Prezidentining 2023-yil 27-noyabrdagi PF-200-son Farmoni bilan tasdiqlangan Korrupsiyaga qarshi kurashish boʻyicha 2023/2024 yillarga moʻljallangan davlat dasturida vazirlikka yuklatilgan vazifalar ijrosi yuzasidan Chora-tadbirlar rejasi ishlab chiqilgan va ularning ijrosi taʼminlab kelinmoqda.

Dasturning 19-bandiga koʻra, Oliy taʼlim muassasalari faoliyatida korrupsiyaga qarshi kurashish ishlarining samaradorligini reyting baholash tizimini joriy etish belgilangan. Mazkur topshiriqqa muvofiq, Oliy taʼlim muassasalarida korrupsiyaga qarshi kurashish sohasida amalga oshirilayotgan tadbirlarni monitoring qilish baholab borish boʻyicha reyting baholash tizimi joriy etilgan. Xususan, HEMIS platformasi (<https://survey.hemis.uz>) orqali anonim soʻrovnoma oʻtkazildi. Anonim soʻrovnomada ishtirok etgan talabalar, professor-oʻqituvchilar hamda oliy taʼlim muassasalarining boshqa xodimlarni fikrlari umumlashtirilib, korrupsiyaviy holatlar kuzatilmasligi boʻyicha davlat oliy taʼlim muassasalarining milliy reytingi shakllantirildi hamda korrupsiyaga qarshi kurashish boʻyicha “yaxshi”, “qoniqarli” va “qoniqarsiz” davlat oliy taʼlim muassasalari aniqlandi.

Shuningdek, ushbu dasturdagi 20-bandiga koʻra, Korrupsiyaga qarshi kurashish sohasida ilmiy, tanqidiy va ekspert salohiyatini kuchaytirish borasida chora-tadbirlarni amalga oshirish belgilangan. Mazkur topshiriqqa muvofiq, Korrupsiyaga qarshi kurashish agentligi tomonidan shakllantirilayotgan korrupsiyaga qarshi kurashish sohasi boʻyicha milliy ekspertlar jamoasiga jalb qilinishi uchun oliy taʼlim muassasalari malakali mutaxassislaridan tuzilgan nomzodlarning maʼlumotlari Korrupsiyaga qarshi kurashish agentligiga taqdim qilindi.

Milliy ekspertlar jamoasini korrupsiyaga qarshi kurashish sohasidagi malakasini oshirish maqsadida, 2024-yil 12-15-mart kunlari Toshkent shahar “CERT academy” XK tomonidan tashkil etilgan “Korrupsiyaga qarshi kurashish boʻyicha mutaxassislarning malakasini oshirish oʻquv kursi”da Fargʻona davlat universitetning Korrupsiyaga qarshi kurashish “Komplayens-nazorat” tizimini boshqarish boʻlimi boshligʻi A.Turaxanov qatnashib, mazkur oʻquv kursining yakuni boʻyicha ISO 37001:2016 “Menedjer/Korrupsiyaga qarshi kurashish boshqaruv tizimining ichki auditori” xalqaro standart sertifikatiga ega boʻldi.

2024-yilning 29-30-may kunlari Korrupsiyaga qarshi kurashish agentligi
va GIZ Germaniya xalqaro hamkorlik jamiyati “Samarali Davlat boshqaruvi” dasturi tomonidan tashkil etilgan “Davlat organlari va tashkilotlarida korrupsiyaning oldini olish va “komplayens-nazorat” tizimini samarali joriy etish” mavzusidagi oʻquv-seminarida Oliy taʼlim, fan va innovatsiyalar vazirligining korrupsiyaga qarshi kurashish boʻlimi boshligʻi M.Parmanov qatnashdi va sertifikatga ega boʻldi.

Dasturning 25-bandiga asosan Oʻzbekiston Respublikasi Prezidentining
2023-yil 27-noyabrdagi PF-200-son Farmoni bilan tasdiqlangan “Korrupsiyaga qarshi kurashish boʻyicha 2023-2024-yillarga moʻljallangan davlat dasturi”da belgilangan vazifalarni vazirlik tizimida ijrosini taʼminlash maqsadida Korrupsiyaga qarshi kurashish agentligi va Huquqni muhofaza qilish akademiyasi bilan hamkorlikda “Korrupsiyaga qarshi kurashish sohasida ilmiy, tanqidiy va ekspert salohiyatini kuchaytirish boʻyicha chora-tadbirlar rejasi” ishlab chiqildi. Ishlab chiqilgan chora-tadbirlar rejasi Oʻzbekiston Respublikasi Vazirlar Mahkamasi, Hisob palatasi
va Adliya vazirligiga yuborildi.

Oʻzbekiston Respublikasi Prezidentining 2022-yil 12-yanvardagi PQ-81-son qarori bilan tasdiqlangan “Korrupsiyaga qarshi kurashish ishlarining samaradorligini reyting baholash tartibi toʻgʻrisida”gi Nizom talablariga asosan vazirlik tomonidan har chorakda (10-aprel, 10-iyul va 10-oktabrga qadar) choraklik maʼlumotlar, har reyting baholash yili yakunida (10-yanvardan kechiktirmay) esa yillik maʼlumotlar
“E-Anticor.uz” elektron platforma orqali reyting baholash yoʻnalishlari va indikator koʻrsatkichlari jadvalini toʻldirish yoʻli bilan kiritib borilmoqda.

Vazirlikda korrupsiya holatlarini barvaqt aniqlash va oldini olish, ularning sabab va shart-sharoitlarini bartaraf etish, manfaatlar toʻqnashuviga yoʻl qoʻymaslik hamda korrupsiyaga nisbatan murosasiz munosabatni shakllantirish, vazirlikning Komplayens nazorat tizimini joriy etish va korrupsiyaga qarshi kurashishni takomillashtirish toʻgʻrisidagi 443-son buyrug‘i bilan tartibga solib kelinmoqda.

Shuningdek, hisobot davrida Oʻzbekiston Respublikasi Prezidentining 2022-yil 11-maydagi “Davlat boshqaruvi sohasida korrupsiyaviy xavf-xatarlarni bartaraf etish mexanizmlarini takomillashtirish va ushbu sohada jamoatchilik ishtirokini kengaytirish chora-tadbirlari toʻgʻrisida”gi PQ-240-son qaroriga muvofiq (vazirlikning “Korrupsiyaviy xavf-xatarlarni baholash Uslubiyoti” asosida) vazirlik va uning tarkibiy tuzilmalari faoliyatini kompleks tahlil qilish orqali korrupsiyaviy xavf xatarlarni aniqlash va baholash (“E-anticor.uz” platformasi orqali) amalga oshirildi.

Taʼkidlash joizki, Oʻzbekiston Respublikasi Vazirlar Mahkamasining
2024-yil 8-avgustdagi “Oʻzbekiston Respublikasi Oliy taʼlim, fan va innovatsiyalar vazirligi faoliyatini tartibga solish sohasidagi ayrim normativ-huquqiy hujjatlarni tasdiqlash toʻgʻrisida”gi 489-son qarori 1-ilovasi 11-bandida vazirlik zimmasiga yuklangan asosiy vazifalarga muvofiq 125 ta funksiyani amalga oshirish belgilab qo‘yilgan.

Shuningdek, “e-antikorrupsiya” ochiq platformasining “Korrupsiyaga moyil boʻlgan munosabatlar reyestri” boʻlimi koʻzdan kechirilganda vazirlik tomonidan kiritilgan maʼlumotlar yuzasidan jamoatchilik tomonidan taklif va izohlar qoldirilmagani kuzatildi.

**Manfaatlar toʻqnashuvini tartibga solish**

Vazirlikda manfaatlar toʻqnashuvini aniqlash, uning oldini olish va tartibga solishning tashkiliy-huquqiy asoslari “Oʻzbekiston Respublikasi Oliy va oʻrta maxsus taʼlim vazirligi tizimida manfaatlar toʻqnashuvini boshqarish toʻgʻrisidagi Nizom”da belgilab qoʻyilgan.

Unga koʻra, vazirlik va uning tarkibiy tuzilmalari xodimlari har yili 10-fevralga qadar (shu jumladan ishga yangi qabul qilinganda) manfaatlar toʻqnashuvining mavjud/mavjud emasligi haqidagi arizani toʻliq va toʻgʻri toʻldirib Inson resurslarini rivojlantirish va boshqarish boʻlimiga taqdim etadi. Inson resurslarini rivojlantirish
va boshqarish boʻlimi arizalarni 10 martga qadar koʻrib chiqib vazirlik rahbariyatiga xulosa beradi.

Shuningdek, “Oʻzbekiston Respublikasining “Manfaatlar toʻqnashuvi toʻgʻrisida”gi Qonuni ijrosi doirasida 2024-yilda amalga oshiriladigan ishlar yuzasidan “Yo‘l xaritasi” ijrosini taʼminlash boʻyicha vazirlikning nazorat-rejasining tegishli bandlariga asosan yaqin qarindoshlar bevosita boʻysunuvda yoki nazorat yoʻnalishidagi tashkilotlarda ishlayotgan holatlar, boʻysunuvida boʻlgan tashkilotlarda xodimlar oʻrindoshlik asosida ishlayotgan holatlar, ishdan boʻshagan xodimning ikki yil ichida oʻz ish joyida bevosita nazoratida boʻlgan tashkilotlarga ishga kirish holatlari, xodim oʻzi mehnat faoliyatini amalga oshirayotgan tashkilotning nazoratida boʻlgan tadbirkorlik faoliyati subʼektining aksiyalariga yoki ustav fondidagi (ustav kapitalidagi) ulushlariga egalik qilgan, shuningdek, ushbu tadbirkorlik subʼektlarining boshqaruv organi aʼzosi boʻlgan holatlarni aniqlash boʻyicha tashkiliy ishlar amalga oshirildi.

**Korrupsiyaga qarshi qoidalarni vazirlik shartnomalariga kiritish**

Oʻzbekiston Respublikasi Prezidentining “Shartnomaviy munosabatlarni tubdan takomillashtirish chora-tadbirlari toʻgʻrisida”gi PF-6313-son Farmoni ijrosini taʼminlash maqsadida vazirlikning xarid jarayonlari doirasida shartnomaviy munosabatlarga kirishishni rejalashtirayotgan har qanday yuridik yoki jismoniy shaxslar bilan tuzilayotgan shartnomalarda majburiy ravishda korrupsiyaga qarshi qoʻshimcha shartlar belgilash tartibi yoʻlga qoʻyilgan.

Bundan tashqari, vazirlik va uning tarkibiy tuzilmalari xodimlari bilan tuziladigan mehnat shartnomasining namunaviy shakli tasdiqlangan. Shartnomada xodimlarga korrupsiyaga qarshi qoʻshimcha majburiyatlar koʻrsatib oʻtilgan.

**Kontragentlarni tekshirish**

Vazirlikda kontragentlarni tekshirish 2021-yil 22-oktabrdagi 443-son buyrugʻi bilan tasdiqlangan “Oʻzbekiston Respublikasi Oliy va oʻrta maxsus taʼlim vazirligi tizimida kontragentlarni tekshirish boʻyicha yoʻriqnoma” talablari asosida amalga oshirilmoqda.

**Ishga nomzodlarni tekshirish**

Vazirlikning 2023-yil 21-avgustdagi “Oʻzbekiston Respublikasi Oliy taʼlim, fan va innovatsiyalar vazirligiga tanlov asosida ishga qabul qilish jarayonini yanada takomillashtirish toʻgʻrisida”gi 372-son buyrugʻi imzolangan boʻlib, mazkur buyruq bilan vazirlik nomenklaturasiga kiruvchi boʻsh ish oʻrinlariga ishga qabul qilishni ochiq tanlov asosida amalga oshirish hamda tanlov doirasida oʻtkaziladigan sinov tadbirlarini Internet tarmogʻi orqali real vaqt rejimida kuzatishni nazarda tutuvchi tartib joriy etilgan.

Shuningdek, vazirlikdagi vakant lavozimlarga nomzodlar orasidan yetarli bilim va tajribaga ega, halol, puxta, xolis kadrlarni tanlov asosida saralab olish va ular bilan mehnat munosabatlarini rasmiylashtirish maqsadida, nomzodlarga nisbatan “Ishga qabul qilinayotgan nomzodlarni tekshirish boʻyicha Yoʻriqnoma” talablari asosida tekshiruv amalga oshirib kelinmoqda. Vazirlik rasmiy veb-saytida ishga qabul qilish, rotatsiya toʻgʻrisidagi eʼlonlar va axborotlar doimiy ravishda berib borilmoqda.

Hisobot davri mobaynida 9 nafar nomzodga nisbatan tekshiruv o‘tkazildi. Tekshiruv natijalariga ko‘ra, 4 nafar nomzodlarning ishga olinishiga to‘sqinlik qiluvchi maʼlumotlar aniqlanmadi va ishga qabul qilindi.

**Taʼlim va kommunikatsiya**

Vazirlikda korrupsiya holatlarini barvaqt aniqlash va oldini olish, ularning sabab va shart-sharoitlarini bartaraf etish, manfaatlar toʻqnashuviga yoʻl qoʻymaslik maqsadida Mirzo Ulugʻbek nomidagi Oʻzbekiston Milliy universiteti qoshidagi Ilmiy kengash tomonidan tasdiqlangan “Oʻquv dastur”lar asosida amalga oshirilmoqda.

Shuningdek, vazirlik markaziy apparati, Qoraqalpogʻiston Respublikasi Oliy taʼlim, fan va innovatsiyalar vazirligi, viloyatlar va Toshkent shahar oliy taʼlim, fan
va innovatsiyalar boshqarmalari, tizim tashkilotlari hamda oliy taʼlim muassasalari boshqaruv xodimlari Adliya vazirligi tomonidan manfaatlar toʻqnashuvi boʻyicha bilim va koʻnikmalarni baholash uchun oʻtkazilgan onlayn test sinovlarida ishtirok etib, yaxshi natijalarni koʻrsatdi.

Vazirlikning korrupsiyaga qarshi kurashish, buxgalteriya hisobi va hisoboti, ishlar boshqarmasi, axborot xizmati boʻlimi vakillari, barcha davlat oliy taʼlim muassasalari hamda vazirlikning hududiy boshqarmalari masʼul xodimlari ishtirokida, oliy taʼlim tizimida korrupsiyaga qarshi kurashish sohasida ishlarni manzilli
va samarali tashkil etish chora-tadbirlariga bagʻishlangan seminar tashkil etildi

Oliy taʼlim muassasalarining birinchi prorektorlari, boʻlim boshliqlari
va xodimlari, dekan oʻrinbosarlari hamda tyutorlar, jami 2 mingga yaqin ishtirokchilar bilan “Korrupsiyaga qarshi kurash” mavzusida respublika seminar oʻtkazildi.

Oliy taʼlim muassasalarida korrupsiyaning holati, tendensiyalari va sabablari, shuningdek korrupsiyaga qarshi kurashish chora-tadbirlari samaradorligini yanada oshirish yuzasidan ilmiy-tadqiqot ishlarini olib borish sohasida quyidagilar bajarildi.

Jumladan, “Xalqaro sertifikatlash tashkiloti” jurnalida (CERT International, ISO 37001:2016, 2024-yildagi 2-soni) Fargʻona davlat universiteti korrupsiyaga qarshi kurashish “Komplayens-nazorat” tizimini boshqarish boʻlimi boshligʻi A.Turaxanovning “Antikorrupsionnыy menedjment” mavzusidagi maqolasi chop etildi. Jizzax politexnika institutining “Ijtimoiy fanlar” kafedrasi dotsenti X.Xidirov “Oʻzbekistonda korrupsiyaga qarshi kurashishning ijtimoiy-siyosiy va maʼnaviy-maʼrifiy jihatlari” mavzusida falsafa fanlari boʻyicha falsafa doktori (PhD) ilmiy darajasini qoʻlga kiritdi. Fargʻona davlat universitetning filologiya fakulteti professorlari N.Sobirov va O.Akbarovlarning “Korrupsiya – illat” nomli monografiyasi nashr etildi.

Mazkur sohadagi ishlar Samarqand davlat arxitektura-qurilish universiteti, Buxoro tabiiy resurslarni boshqarish instituti, Guliston davlat pedagogika instituti
va Namangan muhandislik-qurilish institutida ham amalga oshirilgan va davom ettirilmoqda.

**Korrupsiyaviy xatti-harakatlar va huquqbuzarliklar toʻgʻrisidagi xabarlar**

Vazirlikning 1006 qisqa raqamli “call senter” va (71) 230 64 64 raqamli “ishonch telefoni” tashkil etilgan boʻlib, aloqa kanallari orqali kelib tushgan xabarlar belgilangan tartibda koʻrib chiqilmoqda. Mavjud aloqa kanallari vaqti-vaqti bilan ijtimoiy tarmoqlarda yoritib borilmoqda.

Hisobot davrida aloqa kanallari orqali xodimlarning korrupsiyaviy xatti-harakatlari, manfaatlar toʻqnashuvi, boshqa korrupsiyaviy qonunbuzarliklar bilan bogʻliq murojaatlar kelib tushmagan. Shu mazmundagi vazirlikka rasmiy kelib tushgan murojaatlardagi vajlarni oʻrganish natijasida, maʼlumotlar oʻz tasdigʻini topmaganligi maʼlum boʻldi.

**Monitoring va nazorat**

Vazirlik va tizim tashkilotlarida korrupsiyaga qarshi kurashish boʻyicha belgilangan tartib-taomillar va korrupsiyaga qarshi kurashish boʻyicha qabul qilingan ichki normativ hujjatlar bajarilishi vazirlikning 2024-yil 4-martdagi 58-son buyrugʻi bilan tasdiqlangan “Oʻzbekiston Respublikasi Oliy taʼlim, fan va innovatsiyalar vazirligi tomonidan tizim tashkilotlari, oliy, oʻrta maxsus va professional taʼlim muassasalarida korrupsiyaviy xavf-xatarlarni tahlil qilish va ularning natijalarini eʼlon qilish tartibi toʻgʻrisidagi yoʻriqnoma” talablari asosida amalga oshirilmoqda.

Xususan, vazirlik va uning tizim tashkilotlaridagi korrupsiyaga qarshi talablar va tamoyillarga rioya qilinishi yuzasidan tegishli oʻrganishlar oʻtkazish chek-list toʻldirish orqali doimiy amalga oshirilmoqda.

Tizim tashkilotlari faoliyatida korrupsiya holatlarini barvaqt aniqlash va oldini olish, ularning sabab va shart-sharoitlarini bartaraf etish, manfaatlar toʻqnashuviga yoʻl qoʻymaslik, qonun buzilishi va korrupsiyaga oid huquqbuzarliklar haqida xabar berish hamda korrupsiyaga nisbatan murosasiz munosabatni shakllantirish choralarini koʻrish uchun masʼul shaxslar belgilangan.

**Korrupsiyaga qarshi kurash tizimini yanada rivojlantirish boʻyicha takliflar va tadbirlar rejasi:**

Oʻzbekiston Respublikasi Oliy taʼlim, fan va innovatsiyalar vazirligi, uning hududiy va tarkibiy boʻlinmalarida halollik siyosatini taʼminlash, xodimlarning korrupsiyaga qarshi kurashish madaniyatini oshirish, shuningdek lavozim (xizmat) majburiyatlarini bajarish chogʻida korrupsiyaviy harakatlar sodir etilishiga yoʻl qoʻymaslik, shuningdek Oliy taʼlim sohasida korrupsiya xavfini kamaytirish maqsadida vazirlik hamda Korrupsiyaga qarshi kurashish agentligi oʻrtasida imzolangan “Oliy taʼlim sohasida korrupsiya xavfini kamaytirish yuzasidan
2024-2025 yillarga moʻljallangan “YOʻL XARITASI” tasdiqlandi. Mazkur yoʻl xaritaga koʻra, quyidagilar belgilandi:

- tizimda yuzaga kelayotgan qonunbuzilish holatlari va korrupsiyaga oid huquqbuzarliklarni tahlil qilish, sabab va shart-sharoitlarni kollegial tartibda muhokama qilish tartibini yoʻlga qoʻyish;

- oliy taʼlim muassasalarida korrupsiya holatlarining oldini olish va oʻz vaqtida aniqlash maqsadida aholi, jumladan ota-onalar oʻrtasida turli shakldagi ijtimoiy soʻrovnomalar oʻtkazib borish hamda toʻplangan maʼlumotlar tahlili asosida tizimda korrupsiyaga oid huquqbuzarliklarning oldini olish choralarini koʻrish;

- oliy taʼlim muassasalari faoliyatida korrupsiyaga qarshi kurashish ishlarining samaradorligini reyting baholash tizimini joriy etish;

- vazirlik huzuridagi Jamoatchilik kengashi samaradorligini oshirish
va namunali jamoatchilik kengashiga aylantirish;

- vazirlikning davlat organlari va tashkilotlarida ochiqlik boʻyicha amalga oshirilayotgan ishlarning samaradorligi va natijadorligini baholashga qaratilgan “Ochiqlik indeksi”dagi koʻrsatkichlarini yaxshilash va boshqalar.

Korrupsiyaga qarshi kurashish faoliyati boʻyicha qilingan ishlar yuzasidan tayyorlangan maʼlumot axborot tariqasida kiritilmoqda.